open-index/open-wikipedia-markdown huggingface dataset:
Giasing

**Giasing** (**Giesing**) wor friah a Gmoa auf da rechtn Isarseitn bei Minga. Heit is Giasing a Stodtei vu Minga.

## Gschicht

Giasing is 790 zum easchtn Moi ois *Kyesinga* (obgleidd vum Noma *Kyeso oder Kyso*) urkundle eaweent worn. Duach de Neeh zum expandiarendn Minga is Giasing im Middloita zua Zuaflucht fia Dogleena worn, wo in da Stod koa Wohnrecht eahoidn hom. In Giasing san aa Einrichtungen entstondn, wo in Minga ned so gschätz worn, wia a Irrnhaus, a Kronknhaus und a Friedhof. Ba da Gmoabuidung 1818 is Giasing a oagnstendige Gmoa worn, de wo spada Harlaching oglieadat kriagt hod. 1854 is Giasing zu Minga kema und gheat damit zu dena eascht Eingmoandunga in de Stod Minga.

1936 is da Stodtei Giasing aufteit worn. A Tei is zum Stodbeziak 17 Obergiesing kema und a Tei zum Stodbeziak 18 Untagiasing-Harlaching.
Leitzoi

D' **Leitzoi** is a Kenngreß vo Blitzgerätn fias Photographiern.

S' is as Produkt aus da Entfernung vom Blitzgerät zum Motiv und da eigstelltn Blendnzoi, bei dera as Motiv d'richtige Helligkeit kriagt.
:
L = A \cdot B


Wenn ma zum Beispui a Blitzgerät mit na Leitzoi vo 40 hod, bracht ma bei am 10 Meta entferntn Motiv a Blendnzoi vo 4. De Leitzoi guid fia a Empfindlichkeit vo 100 ASA. Fia andane Empfindlichkeitn muaß ma umrechna.

:

Bei Blitzgerät mit na festn Leitzoi muaß ma bei jeda Aufnahm iaban Abstand de richtige Blendzoi ausrechna, damit ma a guads Buidl kriagt. Bei moderne Blitzgeräte mit Automatik is d' Leitzoi trotzdem wichtig, wei de Automatik den Blitz zwar schwächa stejn ko, aba natirle ned stärka. Oiso funktioniert de Automatik nua, wenn ma naha dro is, ois de Leitzahlrechnung dagibt. Im obern Beispui kunnt ma mit da Blendnzoi 4 manuell bei na Entfernung vo 10 Meta a Buidl macha, oda mit Automatik bei Entfernunga vo wenige Zanimeta bis zu de 10 Meta.

De Stärkn vo am Blitzgerät gheard einglich ois Energie in Joule ogem, aba do drunta ko se kaum wer wos vorstelln und zum Umrechna in de benötigte Blendnzoi oda Entfernung daugts a ned. S' weard a oft der Fehla gmacht, dos jemand sogt, er hod a Blitzgerät mit 1000 Watt, obwois 1000 Wattsekundn (Wattsekunden han as gleiche wia Joule) hoaßn miaßt.

Moderne Aufsteckblitzgerät hom an vastellbarn Reflektor, dea eistelln ko wia groß da ausgleichte Bereich is. Fia a Weitwinkl-Aufnahma muaß a gräßana Raumwinkl ausgleicht wern ois fia a Tele-Aufnahm. Dadurch ko de Reichweitn beim Vawendn vo lange Brennweitn erhöht wern. De Leitzoi is dann fia vaschidne Reflektor-Eistellunga untaschiedlich. Ogem werd in da Werbung natirle de gräßte Leitzoi.

D' Leitzoi werd meist fia eibaute Blitzgerät und Aufsteckblitz ogem. Fia Studio-Blitzgerät gibt ma d' Energie o, wei as ogem fo a Leitzoi wega de vuifältign Lichtforma unmöglich is. Bei Studio-Blitzgerät muaß desweng d' richtige Blendnzoi mit am Blitzbelichtungsmeßgrät oda duach ausprobiern (bei digitaler Photographie is des ja möglich) bstimmt wern.
Schnääbesn

A **Schnääbesn** oda **Schnääruadn** (dt.: **Schneebesen**, engl.: *whisk*) is is a Kuchlgerät, mid dem flissige und hoibflissige Zuadadn schaumig afgschlogn oda fein vamischt wean.

Da Schnääbesn is im oafachstn Foi aus mearan Windunga Droht heagstejt, de an oam End a so gwicklt san, dass a Handgriff entstähd und an da andan Seitn aa so, dass grousse Schlaufan entstenga. Da Effekt vo am Schnääbesn is dea, daß ma duach de vuin feina Schlingan ebbs ganz fein vateiln oda mischn koo. Ma spricht do aa vom homogenisian.

Wann ma midm Schnääbesn bstimmte Flissigkeidn "schlogt", stod dass ma riaht, mischt ma a ganze Meng Luft mid unta des Gmisch. Wann de Zuatatn de Luft guad hoitn kenna, enteht a recht a lockare Mass. Des mocht ma se z Nutz beim Schlograhm, bei da Majonääs und schliaßle beim Oarschnää, dea wo dem Trumm sein Nam gem hod.

Des Schlong vo Oarschnää oda Majonääs oda ähnlichm kost vui Kraft, drum hod ma de Schnääbesn aa scho imma vasuacht mechanisch ooztreim. So gibts fian Rahm extrige Schlogmaschin mid Kurwe. Mit da Elektrizited san strombetriemne Schnääbesn afkema, de wo ned sovui Drohtwindunga hom awa dafia schnella draan. De san dann eigantle mehra Quirln oda Mixa ois wia Schnääbesn, weis a festane Massn wia Doag vaorwadn kina.

## Beleg


## Im Netz
*
Owazentrum

A **Owazentrum** (Pl.: **Owazentren**) is in da deitschn Raumplanung und drüwa auße in da Wirdschoftsgeografie a zentrala Ort vo da hechstn Stufm im System vo de zentraln Orte, des wos si da Christaller Walter ausdocht hod, a deitscha Geograf.

Omtli festglegt wern de Owazentren - genau a so ois wia d'Middlzentren - in de Pläne und Programme vo da Londes- und Regionalplanung vom jeweuling Bundesland. Rund um so a Owazentrum - in dem sein Eizugsgebied - gibts normalaweis mehrane Middlzentren und do rundumadum wieda mehrane Untazentren. In Owazentren griagt ma ned netta Sochn und Dienstleistungen, de wos ma dauand oda regümäßig brauchd, sondan a spezialisiade Sochn und Dienstleistungen, zum Beispüi:

* bsondane Wornhaisa
* Spezialgschäftln
* Fochklinikn
* Theata
* Museen
* Unis, Fochhochschuin und ondane Hochschuin
* regionale Behördn

## Owazentren in Oidbayan

* Amberg
* Bossa
* Deggndorf/Plattling
* Inglstod
* Landshuad
* Minga
* Rengschburg
* Rosnheim
* Straubing
* Weidn in da Owapfalz
Rumänien

**Rumänien** (rumänisch: **România**) is a Republik in Middleiropa, de 850&nbsp;km vo da Pannonischen Tiefebene bis zum Schwoazn Meer longt.

## Eadkund

### Log und Klima

Rumänien liegt in Middleiropa und grenzt (vo Sidn im Uahzoagasinn) an Buigarien, Serbien, Ungarn, de Ukraine und Moldawien. Rumänien gheat voiständig zua gmäßigten Klimazone vo Middleiropa.

### Städt und Ballungsgebiet

De finf greaßtn Städt san:

# Bukarest mit 1.677.985 Eihwohna
# Iaşi mit 317.812 Eihwohna
# Constanţa mit 307.447 Eihwohna
# Timişoara mit 307.265 Eihwohna
# Galaţi mit 298.941 Eihwohna

## Gschicht

Da Nam *Romania* war im Latein vo da Spätantike a Kurzbezeichnung fia des Remische Reich. Des Kenigreich Rumänien is eascht untam Karl vo Hohenzollern-Sigmaringen ois Kine *Carol I.* ghoaßn) am 10. Mai 1877 komplett vo da Tiakei selbstständig worn. Nach'm Easchtn Wejkriag hot Rumänien Teile vo Ungarn (Simbiagn) kriagt. Im Zwoatn Wödkriag war Rumänien Vabündeta vom Adolf Hitler. Da Kine is gstürzt worn und des Land unta kommunistische Herrschaft kemma. Da kommunistische Diktator Nicolae Ceauşescu is durch a Revolution gstiazt und am 25. Dezemba 1989 daschossn worn. Rumänien is heit Mitglied vo da NATO und da Europäischn Union.

Ds haitige Lãnd setscht si mehr oda weniger aus de olten Geganden Simbiagn, Wallachei, Moldawien, der Dobrudscha und in Banat zãmma.

## Literatua

* Ion Bulei: *Kurze Geschichte Rumäniens*. Bukarest 1998. ISBN 973-96876-2-8 
* Ronald Bachmann: *Romania. A Country Study*. Washington 1991. 
* Thede Kahl, Michael Metzeltin, Mihai-Răzvan Ungureanu (Hrsg.): *Rumänien. Raum und Bevölkerung – Geschichte und Geschichtsbilder – Kultur – Gesellschaft und Politik heute – Wirtschaft – Recht – Historische Regionen*. Österreichische Osthefte Jg. 48, Wien u. a. 2006, 976 S. ISBN 3-8258-0069-5 
* Steven W. Sowards: *Moderne Geschichte des Balkans. Der Balkan im Zeitalter des Nationalismus* BoD, Norderstedt 2004 ISBN 3-8334-0977-0
* Kurt Scharr: *Die Karpaten. Balthasar Hacquet und das vergessene Gebirge in Europa.* Studien-Verlag, 2004. ISBN 978-3-7065-1952-6

## Beleg


## Im Netz

* Länder- und Reiseinformationen Rumänien vom Auswärtigen Amt
Eiroparegion

**Eiroparegion** oda **Eiregio** (dt.: **Europaregion**, **Euregio**) is a Organisazion, wo zwoa oda mehrane benochbate Gebiedskeapaschoftn (zum Beispüi Provinzn, Kroas oda Bundeslända) vo zwoa oda mehrane vaschiedene eiropäischn Stootn zammorwatn. De hom owa koane politischn Kompetenzn oda hoid netta soichane, wos eana de Gebiedskeapaschoftn iwadrong, de wos dro beteiligt san.

A Euregio is dazua do, daß s de gmoasama Intaressn vo de beteiligtn Gebiete feadat und in Austausch zwischn eana leichta mocht. Se soin de Zammaorwat owa d Grenzn auße stärka mocha und soichane Gebiete, de wos in an Land an da Grenz lieng, bessa feadan. De Begriffe san ned kloar definiad, desweng gibts vaschiedene Rechtsforma, nämli Zammaschliss nochm effntlichm Recht, nochm Privatrecht oda aa oafoch netta aa so, ohne fixe Rechtsform. Da Nama Eiroparegion kimmt vo da Madrida Konvenzion vom Eiroparod vo 1980 iwa d grenziwaschreitende Zammenorwat zwischn de Regiona vo Eiropa.

## Literatua

* Hans Joachim Kujath: *Deutsche Metropolregionen als Knoten in europäischen Netzwerken.* In: *Geographische Rundschau.* Heft 3/2005. Westermann, Braunschweig 2005, S. 20–27
* Marzena Schöne: *Bedeutung, Typologie und Entwicklungsperspektiven der deutsch-polnischen und deutsch-tschechischen Euroregionen.* Dissertation. Dresden 2006. Digitalisat (pdf, 6.1 MB)
Kloahourl

**Kloahourl** oder aa **Kloahorl** (ausgsprochen: *Klooaoŭl* bzw. *Klooaoăl*, iwaregionoier Dialekt: *Klaaorl*, amtli: **Kleinarl**) is a Gmoah an Soizburga Lond an Bezirk Seiger Hons/Pg. in Östareich mid 775 Eihwohna (Stond: 1. Jenna 2016).
 
## Geografie

Dia Gmoa liegg in am Seitentoi vam Soizachtoi an Pongau an Soizburga Lond am Rond vam Nazionoibark Hoche Tauern.

Orschtstoae vo da Gmoa sand: Hinterkloahourl und Mitterkloahourl. Dia Orschtschouft Vurderkloahourl gheascht schoh za da Gmoa Wougroah.

## Woppm

As Woppm va da Gmoa is: *"In an greanem Schijd a goidanes zwofendigs Hirschgweich mid Grind, zwischen d' Stonger a sijwerns sexsspoachigs Woungraadai."*

## Wirtschafd & Infrastruktur

Da Fremdenvakeasort houd an Winter 2003/2004 140.354 Nachtigunger, an Summer 2003 59.712 aufweisen kenna.

## Persenlichkeiten

* Annemarie Moser-Pröll, * 27. Märschz 1953 in Kloahourl; ehem. estareichische Schierennlaifferrin
* Prej Cornelia, * 21. Jenna 1961 in Kloahourl; ehem. estareichische Schierennlaifferrin
* Zach Michael, * 21. Aprij 1986, estareichischer Schirennlaiffer

## Im Netz

* Website der Gemeinde
Uni

A **Uni** oda **Universitet** (dt.: **Universität**) is a wissnschoftliche Buidungseihrichtung mid dem Zui, dasss Wissn produziad (Forschung), afbewohrd und weidagibt (Lehr). Da Zuagong zur Uni is moastns af de bschrenkt, de wos vorher an Obschluss vo ana hechan Schui griagt hom. Unis gibts in Eiropa seidn Hochmiddloita, de easchte wor de Uni vo Bologna im Joa 1088, de easchte im heiding boarischn Sprochraum wor de Uni vo Wean im Joa 1365. Owa eascht im 20. Joahundad is de Zoi vo de Studentn stoark augstieng, bsondas nochan Zwoatn Wödkriag. Heidzdogs siacht mas ois an großn wirdschafdlichn Stondortvorteu, wonn wo de Unis und as Hochschuisystem insgesomt guad funkzioniaan.
Foschingshouzoat

A **Foschingshouzoat** is a mea oda weniga tradizionelle Vaonschdoitung, bei dea si d'Mona ois Woiba und Woiba ois Mona vaglaidn. Im Middlbungt städ d'Houzoat vo zwoa soichane vakheatn Leit. De hairatn natiali ned wiagli. Donn gibts as Laufn vo de Houzoatbuam. Do laufn d'Bua, de wos in Wiaglichkeid jo Medln han in da Untawesch um d'Wettn. Des is natiali ned gonz gsund, weil so a vakheate Houzoat um d'Foschingszeit stott find. Dea wos gwingd bei dem Lauf muas d'Braut entfian. Ma ko si denga, dass auf soichane Houzoatn lustig zua geed.
Nymphm (Zoologie)

In da Zoologie san **Nymphm** de Entwicklungsstadien vo wirwelose Viecha, de wos aundascht ois wia Larvn, kane Larvalmeakmole haumm. Nymphm findt ma zan Beispüü bei Insektna mit ana laungsauman (net voikommanan) Metamorphosn (Hemimetabolie), wo ma de Nymphm vo de ausgwogsanan Viecha (*[[Imago]]*) grod aun dem ausanaund kennt, das eahnare Fliagl und Genitalien no net gaunz entwigglt san. Aa bei maunge Spinnanviecha, bsundast bei de Webspinnarinnan und de Müübm, haaßn de Jungan Nymphm. Oft redt ma do owa eascht nochn easchtn komplett entwiggltn Stadium, meist noch da drittn Heitung, vo ana Nymphm.
Denk Sepp

Da **Denk Sepp**, amtli: **Josef Leonhard Denk** is a Hoamatdichta aus Niedabayern.

## Lem

Geborn am 13. Jenna 1952 in Haberskircha is a mit sechs Gschwista aff am kloana Hof affgwachsn. Nach 6 Jahr Voiksschui in Haberskircha (spada Kößlarn) is a no 9 Jahr ins Internat aufs humanistische Gymnasium im Maristenkloster Fiaschtnzei gwen. Jetzad is er Finanzbeamter z'Eggnfejn. 1975 hod er gheirat und hod 3 Kinder, de wo scho grouß san. In seiner Freizeit is er a "Feierabendlandwirt", duat Motorrad fahrn, singt im Kirchachor, mog d'Natur, Musi, Operettn und freilich aa Mundartdichtung.

## Schriftn

2006 hod er im Eigenverlag sei easchtes Gedichtbiachal ausebracht: **Denk mal (deng a weng)**. Da drin san aa Buidl vo da Christine Merz-Holzner aus Eggnfejn. In dem Biachal san Versal wia "Deng a weng", "Blöde Sucht", "Drei Ganserl", "Es strebt der Mensch, so lang er lebt." Und vej anderne aa no.
Trumpetn

De **Trumpetn** (dt.: **Trumpete**) is a Instrument zan Musimocha. Se wead ofd im Jazz und in da boarischn Musi eihgsetzd. Se ghead aa za de Blechblosinstrument. Am haifigsdn is de B-Trumpetn mid ana Roahläng vo 134&nbsp;cm.

## Vawendung in da Musi

### Klassische Musi

In da klassischn Musi wead de Trumpetn vuiseitig eihgsetzd:

* Kammamusi
* Orchesta
* Solokonzeate

### Jazz

Im Jazz is de Trumpetn nem on Saxophon as wichtigsde Blosinstrument. Scho in da klassischn Bsetzung (New-Orleans-Jazz) is se a wichdigs Melodieinstrument. Im Jazz wead vui mid Dempfa goabad und fosd nua af „amerikanischn“ Trumpetn mid Pumpventui gspuid.

### Popmusi

In da Popmusi wead de Trumpetn ned ofd ois Soloinstrument eihgsetzd, sundan moast im Sozz mid Posaune und Saxophon.

### Voiksmusi

De Trumpetn is oans vo de wichtigsdn Instrumente in da Voiks- und Blosmusi.

## Beleg
* Edward Tarr: *Die Trompete*. Schottverlag, Neiauflog Herbst 2005

## Im Netz

* Internationale Trompetagilde (engl.)
* Grifftabejn fir Trumpetn in B
Réunion

**La Réunion** (zu deitsch: Vasammlung, Zusammenschluss) is a kloane vulkanische Insl 800&nbsp;km voa da Ostküstn vo Madagaskar und is politisch a Department (oiso Bundesstaat) vo Frankreich. Drum hams da unten a an Euro. Zu Frankreich is 1654 wega da Kolonialsiarung kemma.

Zua Hauptinsel mit der Stadt St. Denis ghean zu Réunion a no mehrane kloane Insln wia Tromelin (etwa 600 Kilometer neadlich) oda Juan de Nova (zwischn dem afrikanischn Festland und Madagakar).

De Insl is 2500&nbsp;km² groß; und hod um de 827.000 Einwohna.

De nadialiche Vegetation auf Réunion is tropischer Regenwoid. Üba da Insl erhebd si da 3.069m hohe, daloschne Vulkan Piton des Neiges aus dem de Insel entstandn is. Da 2.631m hohe Vulkan Piton de la Fournaise is imma no aktiv.

## Beleg


## Im Netz
Deisndorf

**Deisndorf** (amtli: **Teisendorf**) is a Markt im Landkroas Berchtsgoana Land.

## Geografie

Deisndorf liegt im Oipnvorland zwischn Soizburg und am Cheamsee, am Fuaß von eanam Hausberg, am Deisenberg und ghead zum Rupertiwinkl. Durch Deisendorf fliaßt de Sur, a Soizachzuafluss.

Nachbarort sand Anger, Petting, Saaldorf-Surheim und Surberg.

## Gschicht

Grind is Deisndorf 700 n. Kr. worn; zum easchtn moi urkundli gnennt worn is s 790, domois hods oba nu "Tusindorf" ghoasn.

Bei da Gmoagebietsreform sand zua Marktgmoa Deisndorf aa nu de sejbstständign Gmoana Oberdeisendorf, Neikira, Rossdorf, Freidling, Weildorf, Rücksteen und Hoizhausn dazuakemma.

## Partnaschoftn

Seit 1972 beschteht a Städtepartnaschaft zwischn Deisndorf und Betète und Genouillac in Frankreich.

## Architektonische Bsondaheit

* Klettagrist fia Kinda: Vo am lokaln Kinstla fia 10.000,--  baut.

## Bekannte Deisendorfer

* Silvia Bovenschen (* 1946), Literaturwissnschoftlarin, Schriftstejarin
* Josef Brustmann (* 1954), Kabarettkinstla 
* Rainer Hörgl, (* 1957 Neikira), Traina vom 2. Ligistn FC Augschburg ab 01.07.2009 Traina beim FC Rot-Weiß Erfurt
* Karl Robel, Hoamatdichta
* Gnogei Miche, Bauhofaushuif und Hoamatdichta
* Christopher Wallner (* 1985) Doktabua (sunst nix)
Keith Jarrett

Da **Keith Jarrett** (*8. Mai 1945 in Allentown, Pennsylvania is a US-amerikanischa Tschesspianist.

## Im Netz
* KeithJarrett.it
Browser

A **Browser** is a Computerprogramm haptsächle zum Oschaugn vo **World Wide Web** und Seitn und Datein im Internet. Damit ko ma owa aa bestimmte Datein (html, jpg etc.) effna, wenn ma ned mitm Netz vabundn is.

De Browser, de wo zua Zeit am haifigstn vawendd wean, san: Windows Internet Explorer, Mozilla Firefox, Safari, Opera, Seamonkey und Google Chrome.

## Morktotei vo de Netzbrowser


 

## Beleg


## Im Netz

* Browser-Archiv: Oide Browser zum Runtalodn (englisch)
* Browser-Infos (deitsch)
* Multi-Betriebssystem-Browser-Test
* www.dejavu.org: Online Browser-Emulator fia Oide Browser
Hiachst

Da **Hiachst**, aa: **Hiagst**, **Heabst** oda **Hiabst** und in manche Gengada aa *Hirest*, *Hirbescht*, *Hirgscht* oda *Herbischt* gnennt, is oane vo de via Joareszeidn, de Iwagongszeid zwischn am Summa und am Winta. In de gmäßigtn Zonen is a de Zeid vo da Ernte und vom Bladdlfoi.

Je nochdem, ob da Hiachst af da Sidhoibkugl oda da Noadhoibkugl herrscht, untascheidt ma zwischn Noadhiachst und Sidhiachst. Af Grund vom wandandn Zenitstond vo da Sun zwischn sidlichm und neadlichm Wendekroas, wiedahoid se da Hiachst in jeda Hemisphäre mid om jearlichn Turnus. Es is dohea a megle, aus om Sidhiachst n Noadfruajoar zun foigan und umkeaht.

A Zeid vo woarmen und sonnign Dogn im Hiachst nennt ma Oidweibasumma.

## Im Netz
Hochwanner

Da **Hochwanner** is nach da Zugspitz mit 2744 Meta da zwoathechste Beag vo Deitschland.

Ea gheat zum Wedastoagebiag in de Neadlichn Koikalpn und is Grenzberg zwischn Deitschland und Östareich. Da Hochwanner is da Hauptgipfe vom Wedastoa-Hauptkamm. Ea is woarscheinli 1870 easchtmois duachn Hermann vo Barth eastieng worn.

## Galerie

Datei:Blick_vom_Hochwanner_HQ.jpg|Blick vom Gipfe auf Westn
Datei:Hochwanner 1900.jpg|Reintoi druntan Hochwanner um 1900
Datei:Wetterstein Hochwanner.jpg|De Hochwanner-Noadwand


## Litaradua

* Wehrle, Charly: *Das Reintal – Der alte Weg zur Zugspitze*; Panico Alpinverlag, Köngen; 2002; ISBN 3-936740-01-1

## Im Netz
* Hochwanner bei Steinmandl.de

## Beleg
Mensch im Boarischn

As **Mensch** oda **Mentsch**, (Mehrzoi **Menscher**) moant im Boarischn a Weibaleit. As Mensch konn oiso a Weibsbuid, a ledigs Madl oda a Dirndl sei. In de oan Gegendn moant ma mit Menscher mehra de Weiberleit und wo onders mehra de Madln. Des grammatische Gschlecht is in dem Foi sächlich, im Gengsatz zum männlichn Mensch.

De Bedeitung hot se mit da Zeit vor ollm in de großn Städt vaendat. Do sogt mas heit am ehern no zua de aufmuggadn, gschlampatn und schlechtn Fraun und Deandln zum Beispui beim Fluacha *"A so a schlechts Mensch a so a ausgschamts ..."*.

Im Raum Minga is da Ausdruck scho fost vaschwundn, werd aba no im letztern Sinn, ois Beleidigung, vastondn.

### Gschichtlichs
Friara hot mas a no ois Begriff fias Deanstmadl oda de Dirn braucht. Je noch Orbat is dann zum Beispui a Kammermensch, Kuchlmensch, Hennamensch gwen. A saubers Madl hot se selmst net mit de Manner eiglossn, oba es is aa net a jeds Mensch a "saubers Madl" gwen. Vui von de Menscher de an am Hof g'orbat hom, san aa scho ejtare Weiberleit gwen. Wann se no jung und sche warn, werns gwieß efta amoi Bsuach von de "saubern" Herrschaftn griagt hom. Net umasunst kimmt des Gsatzl "I gäh zum Fläh zammfanga ind Menschakamma".
Ramsch (Schafkopf)

Da **Ramsch** is a Spui-Art vom Schafkopf, des spuit ma wenn koana spuin mog, wei a jeda so schlechte Kartn hot. Ondas wia beim noamoin Spui spuit beim Ramsch a jeda geng jedn. Trimpf san bloß di Oba und Unta, Heaz und d'ondan Foabn san koa Trimpf. Gwunna hot dann der, der de **wenigstn** Punkt kriagt und de ondan kriang de Punkt dias dawischt hom ois Minuspunkt aufgschriam. Noamolaweis spuit ma glei a ganze Rundn Ramsch, so doss oie a Schangs zum Valian ham.
Ramschladn

A **Ramschladn** is a Gschäft, in dem ma oiss megliche Glumpad, z'hochdeitsch Ramsch, nochgschmissn griagt, weils eigentle koana wirkle braucht. Ramsch is oft gschmacklos, vo schlechta Qualität oda generell ois Produkt vo zweiflhaftm Nutzn fia d'Menschheit.
Bluescreen-Technik

Midn Begriff **Bluescreen-Technik** moant ma a Technik, de wo de Amis afundn hom, womid ma reale Figuan in an Computer eiscanna ko und dees nacha, ganz wia ma moant, in an ondan Hintagrund einiblotzian kann. Dazu wead da afzumnehmande Aktör voa oana blaua oda greana Wond blatziad und digital abgfuimt. Neiadings deants **Bluescreen-Vafoarn** obar a meara und meara dazua, dasd de Bewegunga von Schauspuia af a ondare Figua, de wosd im Computer hosd, ibadrong kannst. An Gollum im Herr der Ringe homs beispuisweis' a so gmocht. De Bluescreentechnik wead fias Mocha vo Fuime und Videospui ogwendt.
Keyboard (Instrument)

A **Keyboard** is a elektrisches Tasteninschtrument mit iwlichaweis schwoaze und weiße Tasdn, de genau wia beim Klavia angordnet san, nua meistns net sovui.

Keyboards wern heind meisdns eigsetzt, um traditionalle oda historische elektronische Inschtrument zum Simuliern bzw. de Klänge mehrara von dene Instrument in si zu vereinign.

## Spuiweis

Mid da rechdn Hand schbuid ma de Melodie und mid da linkn Hand schbuid ma de Akkord dazua, es glaungt owa oft aa, doß ma in Grundton mit aan Finga dazuaspuit, wei in Rest mocht da eibaute kompjuda aafoch dazua. Aussadem is in de heidign Keyboaz iwlichaweis aa no a automadischs elektrischs Schlogzeig eibaut, und des loßt ma zu dem Gonzn no an Rhythmus dazuaspuin, damiz fetziga glingd. An manche Keyboards konn ma aa no a Mikrofon oschliaßn, damit ma midsinga konn. Des mochan oba meisdns nur de Alloauntahoita.
Estland

**Estland** (estnisch: **Eesti**) is a Stoot in Noadeiropa und s neadlichste Land vom Baltikum. As grenzt im Sidn an Lettland, im Ostn an Russland sowia im Nordn und Westn an de Ostsee. Iwan Finnischn Meerbusn wegga bestenga enge Beziahunga zu Finnland und historisch gibts a vui kuitureje Beziahunga noch Deitschland.

Da Stoot is seit 1991 unobhengig und is Mitglied vo da UNO, da Eiropäische Union, da NATO sowia vo da OSZE. Seit 2010 is Estland aa Mitglied vo da OECD.

## Eadkunde

Dees Land is flechnmeesi a wengal kloana ois wia Niedersachsen und a wengal gressa ois wiad de Schweiz. Im Sidn vom Land befindd si da hexte Beag, da *Suur Munamägi* (318 Meta). Da gresste See is ds Peipsi järv (Peipussee). Vuaglogat gibts aa no 1520 Insln, wo za Estland ghean, de gresstn san *Saaremaa* und *Hiiumaa*.

## Bevejkarung

Nem da estnischn Meaheit (68,6 %) gibts a stoarke russische Mindaheit (25,7 %) sowia kloanare Gruppm vo Ukrainan (2,1 %), Weissrussn (1,2 %) und Finnen (0,8 %). Eppa 45 % vo de Eihwohna vo Tallinn san koane Estn.

## Beleg
Bramberg am Wüdkogl

**Bramberg am Wüdkogl** (deitsch: **Bramberg am Wildkogel**) is a Gmoa im Bundeslond Soizburg in Estareich und is 35&nbsp;km vom Bezirkshauptoscht Zö am See entfernt. Bramberg ligg im Pinzgau auf ana Seehächn vo 819 Meta am Südfuass vom 2.225 m hochn Wüdkogl. Da Oscht hod 3.937 Eihwohna (Voikszählung 2016).

## Log

Wia de mearestnn Eschta am Soizachtoi ligg aa Bramberg auf an Schottakegl. Des Gmoagebiet schliasst de Eschta Bramberg, Mühwoch, Bichön, Stoanach, Hawoch, Loatn, Weichsldorf, Wenns,Weya, Owamühwoch, Schweinegg, Schenboch und Dorf ei.

## Gschicht

De easchte Nennung is 925 gween. Um 1200 hod Bramberg nu "Prantenberch" ghoassn. 1244 nond " Brennenberch" und 1314 "Praemberch".

## Politik

Da Burgamoasta va Bramberg is da Hannes Enzinger (ÖVP). Vizeburgamoasta is da Christian Innerhofer (SPÖ).

Sitzvatoaeng a da Gemeite:

* ÖVP (Estareichische Voiksportei): 11 Mandat
* SPÖ (Sozialdemokratische Portei Östareichs): 7 Mandat
* BBL (Bramberger Birgalistn): 3 Mandat

## Freizeit

Am Hausberg fa Bramberg am Wüdkogl kuus d' a Schifohn geh. De Urlaubsareena Wüdkogl is scho a por moi aus familienfrendlichs Schigebiet auszeichnd worn.

## Vereine

In Bramberg gibs a an haufn Vereine, wia da TSU Bramberg und de Panzlschützn, de Freiwillige Foiaweh und de Trochtenmusikapön Bramberg um nur a bo z'nena.

Da TSU Bramberg Sektzion Schi gibs etz seit 1981 neu und fa vohea is leida unbekonnt. Ban TSU gibs a nid nur Schifohra sondern a Fuassboia und dia gibs seit 1978. 2004 homs a neus Sportheim baud. Auserdem gibs ba de TSUla a nu de Tennisspüha. Da Obmonn is etz da Gruber Franz und sei Stövatretter is da Hofer Peter.

De Trochtnmusikapön Bramberg gibs etz seit 153 Joh und an Grindungsjoh hods uma 10 Mitglieder kob. Heit zöd de Musi uma 60 Mitglieder. Etz is de Gerti Proßegger Kapömoasta und voher is da Jochen Freiberger gwen. 2004 Hod de Musi gross Jubileum kob und des is a gscheid gfeiaschd wonn. 3 Tog is des Jubileums Laurenzifest gonga. De Millitärmusi Soizburg und Kollegn aus Sidtiroi homb in an Konzert ea Können zan Bestn gem.

De Freiwillige Foiaweh gibs seit 1898 und hod im Joh durchschnittlich ba de 15-20 Eisätz. Derzeit homs 4 Fohzeuge. Ortsfueawehrkommandant is derzeit da Andreas Hofer und Stöfatretter da Stefan Hofer.

De Panzlschützen derf ma natürlich a nid vagessen dia gibs etz seit 1970. Da Nomm Panzlschützen kimb doher das da Freiheitskämpferv Hans Panzl in Bramberg/Müwoch geboren is.  Hauptmonn is da Bacher "Willy" Wilhelm und Da Obmonn is da Bacher Franz.

## Im Netz

* Webseite der Gemeinde
Dresdn

**Dresdn** (deitsch: **Dresden**, säggsisch: *Dräsdn*, soabisch: *Drježdźany*, ausm oidsoabischn: *Drežďany* fia Sumpf- oda Auwajdbewohna) is d'Landeshaptschtodt vum Freistoot Saggsn. 'S ligt an da Dresdna Öibtoiweitung am Iwagang vum Owa- zum Untalaf vu da Öibe (*Elbe*) und voa da Mittlgebiagsschwöin zum Noaddeitschn Düifland.

Dresdn is mit 543.825 Ejwohna (2015) nouch Leipzig d'zwoatgrejßte Schtodt vo Saggsn.

## Beleg

* Reiseführer
Sechzger Stadion

As **Sechzger Stadion** offiziej as *Städtische Stadion an da Greawoidastross* is as oide Stadion vo di Sechzger aus Minga. Es is des drittgresste Stadion in Minga.

S´Sechzger woa foam Bau vo Olypiastadion die Spuistädt fia de Bayern und de Löwen. In de achtzga Joa, wo de Löwn nahat obgstieng san, homs wiada do gspuit.

Nochm Obstiag aus da zwoatn Liga in'd Regionalliga Bayern spuins jetz wieda im Greanwoida. S Stadion wead ausserdem no von der zwoaten Mannschaft des FC Bayern gnutzt.

Es is des drittgräßte Stadion hinta da Arena vo Fröttmanning und am Olympiastadion. Mit bis zua 80 Spuin pro Joahr is des Sechzger des am meistn gnutzte Stadion vo Deitschland.

## Im Netz

* www.gruenwalder-stadion.de - Freunde des Sechzger Stadions e.V.
* www.xxx-tausend.info - Infoseite der Aktion XXX-Tausend am 30. Mai 2009
* Manni Schwabls geplante, aber nicht realisierte ''Löwenarena''
Reischoch

**Reischoch** (amtli: **Reischach**) is a Deafal im Landkroas Oidäding und Mitglied vo da gleichnomign Vawoitungsgmoaschoft.

Es hod 2539 Eihwohna (Stond 2015) und liggd in da Nech vo Peroch, Erlboch und Marktl.

## Gmoagliedarung

Es gibt 78 Ortstei:

## Gschicht

Reischoch is ois Kiach- und Pforrort scho 930 beurkundt. Bei da oigmoana Ämtaorganisation im 13. Joahrhundad is des „Amt Reischach“ entstondn. Reischach is im Zug vo de Vawoitungsreforma in Bayern 1818 a sejbstständige politische Gmoa worn. Am 1. Jenna 1967 san Teil vo da bis dohi sejbstständign Gmoa Eggen noch Reischoch eihgmoant worn. Am 1. Juli 1971 is de Eihgmoanung vo da bis dohi sejbstständign Gmoa Arbing eafoigt. De Gmoa Reischoch hod 1978 zamm mid de Nochboagmoana Erlbach und Perach a Vawoitungsgmoaschoft buidt. Da Vaoitungssitz is Reischoch.
Reischoch umfosst de Steiadistrikte Endlkirchen, Erlbach, Reischach, Reischenbach und Perach.

## Entwicklung vom Gmoagebiet

### Eihgmoanunga

Im Zug vo da oigmoana kommunoin Gebietsreform is 1967 a Tei vo da aufglestn Gmoa Eggen, de 73 Eihwohna ghot hod, in de Gmoa Reischoch eihgliedat worn. Via Joar späta, 1971, is de Eihgmoanung vo da gsomtn Gmoa Arbing mid 583 Eihwohna gfoigt.

### Eihwohnaentwicklung

Im Joar 1840 hod de Gmoa 663 Eihwohna zejt. Im drauf foigndn Joarhundad is de Zoi auf 1492 im Joar 1940 gstieng. Bis 2005 hod se – aa bedingt duach Eihgmoanunga – weita zuagnumma auf 2637 Eihwohna.

## Beleg
Mundoat

Des Wort "**Mundoat**" (deitsch: **Mundart**) is fum Filip Zesen im 17tn Joahundat eafundn woan und is afoch de hochdeitsche Iwasezung fum griachischn Wort „Dialekt“ (gr.: *dialegomai*, „midanaunda ren“). Sejmois hom Sprochpuristn und Refoama vui Fremdwöata vadeitscht, u.&nbsp;A. domid de Sproch ned fu franzesische, lateinische und griachische Werta iwaschwemt werad, wei ma ois af deitsch hod song woin u wei ma gmoant hod, daß ma a Woat, wos se as n Deitschn dakleart, leichta vasteng ko.

Wia da Dialekt definiad wiad u wos dodadrunta inhoitle zen vasteng is, findt se unta Dialekt. Doa gehts um des Woat Mundoat u d Vawendung un Osichtn dodriwa in Boarischn.

## Untaschiad zwischn Dialekt und Mundoat

Im heitign Sprochgebrauch gibt's owa do kloane Untaschiad zwischn de Weata "Dialekt" und "Mundoat". Em wai des Wort duach a aktife Eideitschung in 17.Jh. im obasechsisch basiatn Neihouchdeitsch gschaffn woan is, wiad s fu monche Dialektsprecha, -foascha und -schriftstella ned vawendt und ois Teutonismus ogseng. De vawendn liawa s iwanummane Woat *Dialekt*.

Im oidaglichn Sprochgebrauch wiad owa maistns iwahapt koa Untaschiad ned gmocht und de zwoa Begrif san fia de mearan Leit gonz oafoch Sinonima (συνώνυμος, *synonymos*). Oi zwoa Begrif hom owa aa an negatifn Baigschmogg, wai "Mundoat" zwor net und liab is, owa heid doch a komische oda schrulige Oboat fum Aigentlichn. Da neitrale und koarekde Ausdruk fia des, wos im wissnschoftlichn Sin damid gmoand is, wa "ertliche Variantn fu ana Sproch".

In Östareich und Oidbayern moand ma mid'n Terminus "Mundart" iwahapt de eatliche oda de boarische Sproch.
Schwoatn

Unta oana **Schwoatn** hod ma fria de behoade menschliche Kobfhaud oda a de Haud fu Ficha gnend. D Etimologi fu dem Woat is unbekaunt, owa im Mitloita hod sis schau gem ois 'swart[e]'' (mhd). Ungefea seid n 19. Joahundad wiad des Woat hauptsechlich fia d Haud fu Schwaindl fawent und in da iwadroganen Bedeitung fia a diks Buach, de fria oft in Schwainsleda aibundn woan.

## D Schwoatn ois Lemsmitl

Schwainsschwoatn wiad heit hauptsechlich zeascht zahexlt und daun zu Wuascht waida faoawat und is a de wichdigsde Basis zum Schelatin broduzian.

Diarekt essn kau ma a Schwoatn neta noch laungem kocha, wai s aso zach is, wau ma s brot oda aussabocht, damid si des Kolagen im Bindegeweb in Schelatin umwaundlt. D Schwoatn losst ma desweng neta auf Flaisch-Schdükin drau, de nocha aso behaundlt wean, oiso Schdözn, Bauchflaisch, bai n Schinkn, da Schwainsschuita und bai n Bradl (Schwainsbrodn).

Kochd oda gschmoad is d Schwoatn woach, bai n brodn oda bocha wiad s kunsbrig und ziagt si si recht zaum. Desweng soid ma s a foahea aischnein. Waun ma s nu amoi aufwamd wiad s wida hoat und zach. D Schwoatn de fum Schbeg iwablaibt kau ma ni fia an Aindopf oda a Sos auskocha, essn soid ma s owa ned.

## Aundane Bedeitungen

* Aussahoib fu da Kuchi-Schbroch fawent ma s Woat "Schwoatn" seid n 17. Joahundat a fia a diks Buach, wai de Biacha domois maistns in Schwainsleda aibundn gwen han (Ledaschwoatn).
* In da Medizin sogt ma a heit nu zu da Kobfhaud fum Mensch "Kobfschwoatn", analog zum englischn "scalp". Grose schlecht fawogsane Noam, foa oim baim Ripnfö wean in da Medizin a Schwoatn gnend.
* Im Beagbau nend ma a schbeziele Foam fum Aisneaz ois Aisnschwoatn.
* Bai n zasagin fu Bamschdem wean de easchdn Breda mid da Rindn drauf a Schwoatn ghoasn.
Massing

**Massing** is a Vogtei im Landkroas Rottal-Inn und vo da Vawoitungsgmoaschoft Massing.

## Geografie

Massing liagt in da Planungsregion Landshuad

Massing is eidoid in Massing, Woifsegg, Staudach, Oberdietfuad

### Gmoagliedarung

Massing hod 75 Ortstei:

## Gschicht

Im Ja 1350 hod Massing de Moaktrechte erhoiden.

## Politik

Da momentane Burgermeister is da Josef Auer gnannt „da Fiffe“ (Freie Wählergmeinschaft).

## Im Netz

* 

## Beleg
Züsedom

**Züsedom** is a Gmoa im Landkreis Vorpommern-Greifswald im Ostn vo Megglenburg-Vurpomman. De Gmoa wead vom Amt Uecker-Randow-Tal mid 'm Sitz in da Kreisstod Pasewalk vawoitt.
Knedl

**Knedl** (Plural: *Knedln*, dt. *Knödel*, ndt. *Klöße* oda *Klopse*, engl. *dumpling*) san a dipisch boarisch und estareichisch Schbeis, de entweda aus Eadepfi-Doag, aus Mej oda aus Sömibrod gmocht wean, siass oda soizig sei kinan und so wias san ois Zuaschbeis gessn wean, oda gfüd ois Hauptschbeis. Knedl gibts a in da bemischn Kuchl, doat hoassns "*Knedlíky*".

## Oatn fu Knedl

Es gibt an ganzn Haufn fu faschidane Knedl, in jeda Region gibts an ganzn Haufn fu untaschiadliche Rezept, fu Diaroi, iwa Boarn, bis Ost-Estareich und Bemen und desweng gibt s a olahand fü faschidane Knedl. De bekantasdn han:

### Soizige Knedl

* Bemische Knedl
* Doag-Knedl
* Eadepfi-Knedl
* gresde Knedl
* Kas-Bress-Knedl
* Seavietn-Knedl
* Sömi-Knedl

### Gfüde Knedl

* Brak-Knedl
* Grami-Knedl
* Hasche-Knedl
* Schbeg-Knedl

### Siasse Knedl

* Dampfnudln
* Dopfnknedl
* Eadbea-Knedl
* Geamknedl
* Marünknedl
* Rohrnudln
* Zwetschgnknedl

### Supn-Knedl

* Kas-Bress-Knedl
* Lewa-Knedl

## Knedl intanazional

A aussahoib fu da boarisch-estareichischn-bemischn Region gibt s Knedl. Auf Englisch hoasst ma Knedl a *Dumplings".

Beischbü:

* Matzah Kneydl: Bei de jidisch redadn Judn gibts de Matzah Kneydel (Plural: Kneydlach), de aus Mö, aus Oa, Schmoiz und Pfefa gmocht wean. Bein Schmoiz muas ma owa Hendl-Schmoiz nema und es deaf a koa Buta dabei soei, sunst san s nemli ned koscha.
* Thüringer Aschkloß
* Sächsischer Wickelkloß
* Lausitzer Kloß
* Holsteiner Buchweizenkloß
* Italienische Gnocci, des san kloane flachejde Katoffeknedln ois Beilag oda Hauptgricht wia Nudln. In [[Welschtirol]] hoaßen de Speckknödel *canederli* und in [[Friaulische Sprache|Friaul]] *chineglis''

Intanationale Vawandtschaft vo de Knedl san z. B. de echtn Puddings, wia da Englische Plumpudding.

## Wos a nu intresant is

In Estareich und Sid-Diaroi nend ma a Hauswiatschofts-Schui in da Umgangsschbroch a Knedlakademi.

Des virtuelle Knedlmuseum im Intanet.

in Sidostbayern vasteht ma unta dem Wort "knedln" a des Spuin mid dem Busen vo ana Frau
## Schau aa

* Listn vo boarische Speisn

## Beleg
* Schbanischa Artikl iwa Knedl (09.10.2007)
* Knedlrezept auf onkelheinz.de (hochdeitsch)
* Rezept fia Diorolaknedl
* Infoamazion iwa de jidischn Matzah Kneydl
Kaisaschmoan

Da **Kaisaschmoan** is a estareichische Möschbais. Da Doag wiad aus Mö, Oa, Muich, Soiz und Zucka gmocht und in an Pfandl oda in am Dopf aussa bocha. Waun da Doag fest wiad, drahd ma des gaunze oamoi um, damids auf da aundan Sait a schee braun wiad und daun zaschdochad ma des gaunze mim Wenta in Dam-dicke Wuzl. Auf'n Disch kimmd da Kaisaschmoan maistns mid am Schdaubzucka driwa und am Opfimus, am Kombot odar an Zwetschgnresda dazua.

## Wiaso Kaisa-Schmoan?

Es gibt zwoa Legendn wo hea da Naum fum Kaisaschmoan kimd. Ma woas ned wööche fu de zwoa woa is, oda am End filaicht sogoa koane schdimt. Auf jedn Foi hans intresant:

* Da Kaisa Franz Josef soid amoi auf am Jogdausflug im Soizkaumaguad an Hoizhokaschmoan zum Essn griagt hom, ana Möschbais de doat gean gessn woan is. Wai owa so a oafochs Essn fia an Kaisa ned nowi gnua is, hod da Koch des gaunze mid guade Zuadodn wia Müch, Rosinen und Oa fafainat und ausn Hoizhokaschmoan is a Kaisaschmoan woan.
* De aundane Legend sogt, das da Kaisa Fraunz Josef gean Möschbaisn wia Balatschinkn gessn hod. Waun owa seim Koch a Malea bassiad is, wia zum Baischbü das de Balatschinkn z'dik woan han oda zrissn han, daun hods Beasonal den "Kaisaschmoan" essn deafn, wai des fian Kaisa ned guad gnua gwen wa. ("Des wa a Schmoan, des in Kaisa seawian").

## S'Woat Schmoan

s'Woat "Schmoan" hoast sunst im Boarischn so fü wia Bledsin, Glumpad, unedigs Zaig. Fu Estareich aus hod si des boarische Dialektwoat in seina kulinarischn Variantn auf an Haufn aundane Schbrochn ausbroat und sogoa auf Englisch, Franzesisch und Italienisch sogt ma "Kaiserschmarrn". Auf Russisch hoasts genau so, neta wiads in kirilische Bugschdom "Кайзершмаррн" gschrim.
Eisock

Da **Eisock** (italienisch: **Isarco**, ladinisch: **Isarch**, dt.: **Eisack**) isch der zwoatlängschte Fluss in Siidtiroul. Er entspring afn Brenner und fliast vo sem aus noch Siden durchs Eisocktol bis er Stickl noch Bouzn in die Etsch innifliast.

Der wichtigschte Nebnfluss von Eisock isch die Rienz, de in Prixn in Eisock innimindet.

## Beleg
Brixn

**Brixn** oda **Prixn** (hdt.: **Brixen**, ital.: *Bressanone*, lad.: (gad.) *Persenù*, (gröd.) *Persenon*, lat.: *Brixina*) isch mit 21189 Einwohna (2013) noch Bouzn und Meran die drittgreaschte Stod in Sidtiroul und zigleich die elteschte Stod vo gonz Tiroul. Brixn lig in an Tolkessl, do wo der Eisock und die Rienz zommfliaßn.

## Gschicht

'S easchte Mol eppes vo Brixn gheart hot man in Joa 901, bol dor Kinig Ludwig s Kind in Bischof von Säben in Meierhof Prihsna gschenkt hot aus den nor später die Stod entstondn isch. Boll amol drau isch der Bischof nor noch Brixn umgezochn. Später isch Prixn nor a bsunders als Bischofssitz wichtig gewedn. Vo 1450 bis 1464 isch zin Beispiel der Nikolaus von Kues Bischof gewedn.

## Einwohna, Politik und Religion

Iba 70% vo di Leit sein Deitsch, dor Rescht sein Walsche und a poor Ladiner. Dor derzeitige Bürgomeischter isch dor Albert Pürgstaller von dor SVP. Di Fraktionen vo Brixn sein Milland, Elvis, Tils, Pinzogn, Tschötsch, Grait, Sonkt Onders, Liachart, Karnol, Millaun, Kleront, Sorns, Olbis, Poardorf, Unterebm und Ofors. Prixn isch heit zomm mit Bouzn der Bischofssitz vo der Diözese Bouzn-Prixn.

## Zi sechn

Zi sechn gibs in Prixn a viel, zin Beispiel in barockn Dom und in gotischn Kreizgong, die Pforrkirche mit'n Weißn Turm und die Lauben, wo an Haufn Gschäftlan sein.
Siddeitschland

Mid **Siddeitschland** is a ned ganz akkurat definiade Region gmoant, in de je nochdem wia mas auslegt, oi Gebiat innahoi und außahoi vo da Bundesrepublik Deitschland dazuazejt wean. Politisch gseng is nomalaweis grob da sidliche Teil vo Deitschland mid de Lända Bayern, Baden-Württemberg, Sidhessn, manchmoi a am Saarland und da Pfoiz gmoand. Oft wiad a d Mainlinie ois nadialiche Grenz ogehm, de an histoarisch breissisch prägtn Noadn und an estarreichisch prägtn Sidn vom deitschn Sprochraum trennt. Sprochwissnschaftle is da obadeitsche Sprochraum (*Obadeitschland*) gmoand, der wos dann a Estarreich, Liachtnstoa an Tei vo da Schweiz und Italien mied eischliaßt.
Da ganze siddeitsche Raum is im Gengsatz zum Noaddeitschn Raum a zum Groußteil stoag katholisch prägt.

## Unobhängigkeit
Noch am Entwuaf vom US-amerikanischn Finanzminista Henry Morgenthau nochm Zwoatn Weidgriag häd Deitschland in a unobhängigs Siiddeitschland und Noaddeitschland teid wean soin, damid vo Deitschland koa Angriffsgriag nimma ausgeh ka. Da Morgenthau-Plan, wia se des schimpft, is oba dann boid vom US-Presidentn Franklin D. Roosevelt wieda vawoafa woan.

Wenga da kuituarejn und sprochlichn Vabundndheid zwischn de Lända Bayern, Baden-Württemberg und Estarreich gibts a de Ibalegung, dass ma se zu an oagna Land zamduad (a grouße *Oipmrepublik*).

## Schau aa
* Süddeutsche Zeitung
* Weißwurstäquator
Fraisinga Bedrusliad

S **Fraisinga Bedrusliad** is des ödasde deitsch-schbrochige Kiachnliad ausn Mitloita, des ma heit kend. In Wiaklichkaid iss owa in da oid-boarischn Variantn fum Oidhochdeitsch dicht und aufgschrim woan und is desweng a a wichdige Beleg fia de gauns oide Foam fu da boarischn Schbroch. Fafosst woan iss fu am heit unbekauntn Mönch, umara um s Joa 880 noch Grisdus, im Scriptorium fum Glosda Fraising. Haid ligt s in da Boarischn Schdodsbibliodek in Minga (clm 6260 S.158b)

## S ödasde "deitsche" Liad

S Fraisinga Bedrusliad is a Gsaung iwan heiling Bedrus und is des oanzige Gedicht aus oidhochdeitscha Zeid, bai dem in da Haundschrift d Melodi duach Neumen audeit is. Neumen san kloane Markiarungen iwan Text, de zum Baischbü a bai de Gregorianischn Koarel fawent woan san, wai s jo domois nu koane Notn zum aufschreim fu Musi gem hod.

D easchdn zwoa Schdrofn fum Gedicht haundln dafau, wöchane Moch in Heiling Bedrus iwagem woan is und das ea an da Hümmisdia schded und entschait, wai aini kimt und wea ned. De drite Schdrof foadat de Glaibing auf, dass an dn Bedrus fiabitn, das a gnedi is und de Sünda aini lost.

D Schbroch fum Bedrusliad is Oid-Boarisch, wia s in deara Gegend domois gret haum - oda zu mindest gschrim haum. D geamanisdische Belegfoaschung hod owa s Bedrusliad kloa ois boarisch identifiziad. D Faearung fum heiling Bedrus woa a in da boarischn Gegend bsondas fabrait, foa oim in Soizbuag (Sankt Peter) und in Bossau, wo a d Schdiftskiachn an heiling Bedrus gwaid is. Desweng kintad des Liad a doat, oda fia doatn dicht woan sei.

## Oaginaldext

*Kyrie eleyson, Christe eleyson () hoast: *Hea daboam di, Grisdus daboam di*.
*fraie, ned wissnschoftliche Iwasezung fum Artikelautorn.

## Melodi

Im iwalifatn Manuskript aus Fraising schdengan iwan Text a kloane Schdrichal und Bunktal, de in ana oafochn Foam de Melodi fum Liad aufzoang soin. Soichane frian Notn nend ma Naumen und duach de kau ma umara rekonsdruian, wia des Fraisinga Bedrusliad gschbüd woan is und glunga hod.

A neiche Intapretazion fu dem oidn boarischn Liad kau ma heit sogoa im Intanet ois mp3 owalodn, des fu de Schbülaid fum Frailiachtmuseam Ukranenland, de si *Cantilena* nenan, aufgnuma woan is und auf denan eanara CD "Orientis partibus" im Joa 2005 aussa kema is.

## Schau aa

*Oid-Boarisch
*Fraisinga Paternoster
*Exhortatio ad plebem christianam

## Beleg
*Oaginaldext online fu da Ruhr-Uni Bochum
*Oaginaldext mid neihochdeitscha Iwasezung fu Literaturwelt.com
*Oaginaldext und Infoamazion fum Eazbisdum Minga
* Köbler, Gerhard, Althochdeutsches Wörterbuch, (4. Auflage) 1993"; Schau unta: Althochdeutsches Wörterbuch - Universiät Innsbruck (hochdeitsch)
Snouboaden

**Snouboaden** (oda kurz boaden) oda a - füa de de Englisch-Kenna **Snowboarden** - is a Winterspoatoat. Im Gengsats zum Schifoan hot ma ned zwoa Brettl unta de Fiaß, sondan nua oans. Seid de früha achtzger Joar hots bei de Amerikaner de Spoatoat gem, aber eascht Anfang der neinzger Joar hot ma des bei uns scho moi keaht und hot a weche am Berg drommad gseng. D'Junga deana heitzudog eher snouboaden ois schifoan und es gibt a scho a richtige Sene. Seid 1998 is es a a olümbische Distsiplin.

## Snouboadbreddl
Beim boaden gibts verschiane Breddl.

* **Freerideboards**: guad zum fohrn im Tiafschnee
* **Freestyleboards**: guad zum springa
* **Racebaords**: guad zum schnell fohrn

Mit am Breddl, wau ma alls mach ka, des hoaßt si dann **All-montain-** oder **All-Terrain-Board**.

Des snouboaden kummt as'm englischen. Desweg'n sogt ma als baorder alls aaf englisch. Di wichtigsten Nama an so am Breddl san:

* nose: 'd Spitz vom Breddl, vorn
* tail: hinten
* d' Frontsidekant'n: Dia Kant'n vom Breddl, wau 'd Zechaspitz'n san
* d' Backsidekant'n: Dia Kant'n vom Breddl, wau 'd Fersn is
* Stance: Wia weid da Abstand zwisch'n federa und hintera Bindung is

## Bindungen

* Plattenbindung: dau geiht ma mit die Skistüfl nei, meistens san dia af'm Raceboard drom
* Softbindung: dau geiht ma mit Softboots nei

Bindungseistellung und -winkel: 
* Regular: Da linke Fuss is vorn
* Goofy: Da rechte Fuss is vorn beim nose
* Duck: Da hintere und da vordere Fuss stenga aasananda (oane vire, oana hinte)
Frittatnsuppn

**Frittatnsuppn**, aa **Pfannakuachasuppn oda Oakuachasuppn**, is a Suppn in de wos obkuihde, in Stroafn gschnittene, mid Muskat und Soiz herzhaft gwiazte Palatschinken ois Einlog vawendt wern.

Moastns nimmt ma a kräftige, klaare und recht hoasse Rindssuppn, de wo ma iwa de zeascht ins Della glegtn Fritattnstroafn giasst und dann mit Schnilla oda Bedasui garniat. 
De Frittatnsuppn ghead zu de estreichischn Nationalspeisn, is awa aa in olle boarisch- und alemannischsprochigen Regiona sehr beliabt. Z alemannisch hoassts nacha *Flädlesuppe* oda *Flädlisuppe*.

## Literatua
* Erhard Gorys: *Das neue Küchenlexikon.* dtv, Minga  1994–2002, ISBN 3-423-36245-6.
* Alexandra Gürtler, Christoph Wagne]: *Das neue Sacher Kochbuch.* 2. Auflage. Pichler, Wean 2007, ISBN 978-3-85431-350-2.
* Kirchdorfer, Trudl: Bayerische Spezialitäten: 200 Rezepte aus Ober- u. Niederbayern, dem Bayer. Wald u.d. Oberpfalz, aus Franken u. Bayer.-Schwaben, Heyne, München, 1981, ISBN 3-453-40061-5
Wii

As **Wii** is a Konsoln vo Nintendo. Im Gegnsatz zu de andan Konsoln vom gleichn Jahrgang is as Wii ganz andas. As Wii kon ma mit a Kastl spuin, mit dem ma de Bewegungen vom Keapa aufm Fernsea oda Buidschiam übatrong ko. Wenn oiso zum Baispui oana im Spui an Tennis-Schläga schlogn soi, muaßa voam Fernsea so doa, ois dad ma Tennis spuin.

Des bekannteste Wii-Spui is Wii-Sports, bei dem ma fimf vaschiedene Sportartn spuin ko. Zum Baispui em a Tennis.

## Beleg


## Literatua
* Interview mit Shigeru Miyamoto und Ken’ichiro Ashida: ''The Big Ideas Behind Nintendo’s Wii.'' Businessweek.com, 16.&nbsp;November 2006. (englisch)

## Netzseitn

* wii.nintendo.de – offizielle Netzseitn vo da Wii-Konsole
* wii.com – offiziells Portal vo Nintendo
Griachaland

**Griachaland** oda **Griechnland** (griachisch: *Ελλάς* – *Ellás / Ελλάδα - Elláda*; amtliche Langform: *Ελληνική Δημοκρατία* – **Ellinikí Dimokratía**) liegt in Siidosteiropa am Middlmeea. Des griachische Staatsgebiet grenzt an Oibanien, (FJR) Mazedonien, Bulgarien und de Tiakei.

## Eadkunde

Regiona in Griachaland san:

:Attika
:Chalkidike
:Epirus
:Makedonien, net mit dem Stoot Noadmazedonien zum vawechseln
:Peloponnes
:Pilion (Provinz Magnisia)
:Thessalien
:Thrakien

In ebba a Viadl vo da griachischn Flächna entfoit auf ummara 3.000 Inseln, vo dene 167 bewohnt san. De greßtn davo san (2011):

:Kreta (in ebba 8.336 km²)
:Lesbos (in ebba 1634 km²)
:Rhodos (in ebba 1.401 km²)
:Chios (in ebba 842 km²)
:Kephalonia (in ebba 734 km²)
:Samos (in ebba 477 km²)
:Naxos (in ebba 389 km²)

## Gschicht

Fia de Gschicht vo Griachaland im Oitadum schaug noch unta: Antike

1829 hod Griachaland de Unabhängigkeit vom Osmanischen Reich dalangt. 
Erschta Kini war da Wittelsbacher Otto I. In mehra Kriag hod Griechaland sei Territorium ausbaut. Im Zwoaten Wejdkriag warss vo de Deitschen bsetzt. 1952 is Griechaland in de NATO aufgnumma worn. Ab 1967 wor siem Joar a Militärdiktatur am Ruada, in dera Zeit san vui Oppositionelle eigsperrt, gfoidad, umbrocht oda ins Exil triem worn (dabei aa da Komponist Mikis Theodorakis). Seit 1981 gheat Griachaland zua EU.

## Bevejkerung

Nem da griachischspoachign Mehrheitsbevejkarung existian no kleanane sprachliche Mindaheitn. De wichtigstn Mindaheitssprochn san gschätzt

:Albanisch
:Aromunisch (in Zentral-Griachaland in ebba 100.000 aktive Sprecha vo da Gruppn vo de Aromunen oda aa Vlachen, uma 300.000 passive Sprecha)
:Bulgarisch, gsprocha vo uma 30.000 muslimische Pomaken
:Mazedonisch
:Türkisch, in Thrazien

Nominell ghern 95% vo da Bevejkerung da griachisch-orthodoxn Kirch (Estlich-Orthodoxe Kirche Christi) oo. De Kirch übt aa an wesentlichen Einfluss auf des Buidungswesn aus. Danem gibts Muslime, katholische und protestantische Christn und Judn.

## Literatua

* Klaus Bötig: *Griechenland: Festland und Peloponnes*. DuMont, Köln 1996, 396 S., ISBN 3-7701-3456-7
* Cay Lienau: *Griechenland: Geographie eines Staates der europäischen Südperipherie*. Wissenschaftliche Länderkunden, Darmstadt 1989.
* Michael Müller (Hrsg.): *Griechenland. Reisehandbuch*. Michael Müller Verlag, Erlangen, 8. Aufl. 2002, 768 S., ISBN 3-923278-60-8
* Wolfgang Josing: *Griechenland - Festland*. Nelles Verlag, Minga 1994, Ausgabe 2004/2005, 256 S., ISBN 3-88618-342-4
* Steven W. Sowards: *Moderne Geschichte des Balkans. Der Balkan im Zeitalter des Nationalismus.* BoD 2004, ISBN 3-8334-0977-0
* Pavlos Tzermias: *Neugriechische Geschichte: eine Einführung*. Basel: Francke, 1999.
* Steven Bowman: *Jewish [[Widerstand gegen den Nationalsozialismus|Resistance]] in Wartime Greece*. (engl.) Middlesex: Vallentine-Mitchell, 2006, ISBN 0-85303-599-7, ISBN 0-85303-598-9 (ibn Kampf geng de Nazideitschn)

## Im Netz

* Landesinformationa vom Spiegel iwa Griachaland

## Beleg
Stootsobahaupt

As **Stootsobahaupt** is de Spitznposition in da Vawoitungshierarchie vo am Stoot. Es repräsentiert den Stoot nach inna und außn (im Sinn vom Vökarecht) und bstätigt formal de Ernennung in Staatsämta und de Ausfeatigung vo Gsetzn. De Auswoi und Funktion vom Stootsobahaupt is a Schlisslmeakmoi vo da Stootsfoam.

## Im Netz

* „Staatsoberhaupt“, in: ''Das Politiklexikon''